1978 m. Lietuvos aukščiausioji futbolo lyga
1978 m. Lietuvos aukščiausioji futbolo lyga – 59-asis Lietuvos futbolo čempionatas, vykęs 1978 m. balandį–lapkritį. Vėl sudaryta vieninga lyga, sumažinant dalyvaujančių komandų skaičių iki 16. Komandų paraiškose leista pateikti 20 futbolininkų, bet ne daugiau 8, kurie būtų 27 metų ir vyresnio amžiaus. Vienu metu aikštėje negalėjo būti daugiau nei 6 tokie futbolininkai. Be to, visi žaidėjai turėjo būti registruoti tame mieste kur žaidžia, ten privalėjo dirbti arba mokytis.